Nories wen 2 sewestoernooie ná mekaar | Netwerk24
Nories wen 2 sewestoernooie ná mekaar
Deur Rocky Truter 05 September 2018 08:26
Die Hoërskool Noordheuwel se sewesrugbyspan het dié seisoen hul stempel behoorlik afgedruk toe hulle twee toernooie in twee probeerslae gewen het.
Voor, van links, is Hogan Engelbrecht, Devan du Plessis, Stevano Cupido, Justin Lambert, Dean Bentley en Breyton Adams. Agter staan Marchelle Stapelberg, Jan-Hendrik Snyman, Shandré Coetzer, Camron Janse van Vuuren, Rudi Brink, Rocky Truter (sportdirekteur), Ghuswin Ngidi en Renier Stander.
Die Nories het voorverlede naweek in Vryheid by die Hoërskool Pionier teen spanne van Durban High School, die Hoërskool Pionier, Michaelhouse en die Hoërskool Vryheid gespeel én hulle afgeransel.
Hierna het hulle die HTS Middelburg in die eindstryd met 24-12 geklop.
Die Nories het Saterdag weer gedurende ’n toernooi op hul tuisveld hul opponente in die uitklopfase kafgedraf. Hulle het die Hoërskool Marais Viljoen met 48-7 geklop, Dinamika met 15-14, Brandwag met 26-5 en die Hoër Volkskool Heidelberg met 40-17.
In ’n klipharde eindstryd het die Nories Waterkloof met 21-19 geklop.
Meer oor: Hoërskool Noordheuwel
Nories se hokkiespanne bult hul spiere
Nories se geesvang laat aarde skud
Nories ’n groot krag in land se skolehokkie
Nories wen gemaklik teen Zwartkop
SA burger sterf in Nairobi-terreur
Amerikaanse soldate dood in aanval in Sirië